19/03/2013 | Administración LocalMunicipal
Ferrol
Urbanismo. Inspección e Disciplina
Notificación a don Manuel Ángel Alonso Gamundi, expediente OE 112/11 - Magdalena, 187

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto de resolución de medidas de emerxencia do expediente de orde de execución OE 112/11, xa que se intentou a notificación e foi rexeitada por quen di ser o seu representante, polo que en aras de maiores garantías para os interesados procédese á súa práctica mediante o anuncio no Boletín Oficial da Provincia e no taboleiro de editos do concello para coñecemento do interesado. De conformidade co artigo 61 da Lei 30/1992 publícase un estrato da resolución do 13.12.2011 polo que poderá comparecer no Negociado de Inspección e Disciplina Urbanística do Concello de Ferrol no prazo de 10 días desde a presente publicación para o coñecemento do contido íntegro e constancia de tal coñecemento. PRIMEIRO.- Ordenar a don Abdou Mattila Baghach, don Juan José Espiñeira López e dona Ana Mª Morate Rey, propietarios do inmoble sito na rúa Magdalena núm.187, que de modo urxente e inmediato, execute as seguintes intervencións de emerxencia de conformidade co proposto no informe dos servizos técnicos municipais do 12.12.2011 consistentes en: - Procederán a apontoarse a totalidade dos forxados dos pisos, en sentido ascendente, empezando polo baixo. O apontoamento realizarase mediante perfís telescópicos de aceiro e non poderán apoiar no solo dos forxados de madeira. Terán que apoiarse á viga inferior ou a elemento estrutural firme. Para realizar esta intervención deberá previamente retirarse a totalidade de entullos existentes no baixo da edificación. - Retirada da totalidade de entullos e mobles existentes nas plantas altas da edificación. - Retirada da totalidade dos recrecidos de cemento e baldosa existentes para alixeirar os forxados. - Colocación de elementos impermeables na cuberta, que garantan a estanquidade e limpeza dos canelóns da edificación. - Peche das bufardas, mediante calquera elemento que garanta a non entrada de animais no inmoble. - Repaso das carpinterías do inmoble, asegurando a súa estabilidade. Prazo de execución 48 h. Orzamento estimado 24.000 €. Deberá achegarse nomeamento de técnico (arquitecto superior) responsable da dirección das obras de emerxencia e da coordinación de seguridade e saúde. Unha vez realizadas as obras de emerxencia, deberá continuarse coa orde de execución OE 59/07 na que se lle ordena achegar proxecto técnico asinado por técnico competente e visado polo seu colexio profesional e solicitar a correspondente licenza municipal de obras para a rehabilitación integral do inmoble.” SEGUNDO.- Advertir a don Abdou Mattila Baghach, don Anibal Carlos Duño Duicu e dona Gea Lancellotti Iura, que no caso do incumprimento do ordenado no apartado primeiro da presente resolución, adoptaranse por esta administración as medidas que se estimen necesarias para evitar calquera tipo de perigo a persoas e bens, tramitándose o correspondente procedemento de execución subsidiaria co fin de repercutir os gastos que dita execución leve aparellada a cargo da propiedade do inmoble. TERCEIRO.- Comunicar a presente resolución á Policía Local a fin de que verifiquen o estrito cumprimento do apartado primeiro da presente resolución, dando comunicación a esta Concellería de calquera incidencia que se produza ao respecto. CUARTO.- Que polos servizos administrativos, con base ao actuado, se continúe coa tramitación da orde de execución OE 59/07. QUINTO.- Notificar a presente resolución aos interesados.” Contra esta resolución que é definitiva na vía administrativa, poderá vostede interpoñer RECURSO DE REPOSICIÓN ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Se opta por interpoñer RECURSO DE REPOSICIÓN previo ao contencioso-administrativo, deberá facelo ante o órgano municipal do que dimana o presente acto no prazo dun MES contado a partir do día seguinte ao da recepción da presente notificación, de acordo co disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificados pola Lei 4/1999, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Contra a resolución presunta do recurso de reposición, que terá lugar transcorrido un mes desde a súa interposición sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel no que a resolución do referido recurso de reposición se debería notificar de forma expresa (un mes desde a súa interposición), todo iso de acordo co disposto no artigo 46 da Lei 29/1998, do 13 de xullo, reguladora da xurisdición contencioso-administrativa en relación cos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificada pola Lei 4/1999, do 13 de xaneiro. Ferrol, O concelleiro delegado da Área de Medio Ambiente, Urbanismo, Servizos e Seguridade, por delegación da Alcaldía de 13.06.2011 (BOP 29.06.2011) Guillermo Evia Pérez